Niftakar qisu lbierah meta kont lestejt naqra l-ktieb "Darbtejn Insiru Tfal" ta' Charles Casha. Waqt li kont naqrah tgħidx kemm kont nidħak bil-qalb. Għalhekk iddeċidejt li nikteb daqxejn fuqu. Il-protagonisti ta' dan il-ktieb huma l-anzjani miżżewġin Wiġi u Katrin. Kienu qishom id-di u d-do imma l-awtur jiddeskrivihom bħala "nar tat-tiben" għaliex mill-ewwel jirranġaw u jerġgħu jagħmlu ħbieb. Wiġi kien persuna li fi xjuħitu ma kien iħabbel rasu għal xejn, jarfa' salib l-oħrajn u żaqqu kien sar iħobbha wisq. Kif ukoll, biex tgħix miegħu, ried ikollok paċenzja kbira. Casha jiddeskrivi lil Katrin bħala l-oppost ta' Wiġi. Kienet mara bil-għaqal, reliġjuża u tħobb ħafna ssajjar. It-titlu "Darbtejn Insiru Tfal" ġej mill-fatt illi Katrin u Wiġi għamlu ħafna praspar fi xjuħithom. Waħda mill-ħafna li l-aktar li għoġbitni u li ma ninsa qatt hija meta marru ġita sa' Sqallija ma' tal-każin. Bla dubju Wiġi u Katrin hemmhekk għamlu ħafna praspar. Fosthom darba minnhom Wiġi u Katrin marru ġo ħanut tal-kafe'. (Biex tkunu tafu l-praspura kollha aqraw il-ktieb). Xi ngħidu għal meta Wiġi u sħabu taparsi marru jżuru l-knejjes u minflok marru jixorbu xarba nbid. Saħansitra Wiġi għamel poeżija ddedikata lil Katrin. Dan il-ktieb lili għoġobni ħafna u ħa nibqa niftakru għal dejjem. Jiena nissuġerieh lil kulħadd għax filwaqt li tidħak, il-ħin jgħaddi malajr waqt li tkun qed taqrah.
Darbtejn Insiru Tfal – Eman Chetcuti 8B